Այստեղ մեկ խնդիր կա պաշտպանվող կողմի համար, և մենք դիմում ենք բոլորին, նաև ձեզ՝ որպես լրագրող, պնդել, որ ամբողջ գործընթացը լինի թափանցիկ, հանեն նախաքննության գաղտնիքը և հնարավորություն տան պաշտպանվող կողմին բարձրաձայն խոսել գործի հետ կապված ամեն ինչի մասին: Դուք կտեսնեք, որ ամբողջ գործը շինծու, արհեստական գործ է, և սա միայն հստակ քաղաքական հետապնդման դասական մոդել է: Պնդեք, լրագրողներով միացեք և դիմեք քննչական մարմնին, հանեք այդ գաղտնիքը, թող մենք այսպես բարիկադի տարբեր կողմերից փորձենք պաշտպանվել: Վերջապես դատարանը մրցակցային գործընթաց է, դատարանում երկու կողմը հավասար են, և դատարանը փորձում է գնահատել: